จากมาตรการ 4 ขั้นเพื่อคลี่คลายสถานการณ์ในฮ่องกง แครี แลม และเจ้าหน้าที่ระดับสูงของรัฐบาลจะพบปะประชาชนทุกฝ่าย เพื่ออะไร
a. แลกเปลี่ยนความคิดเห็นและร่วมกันหาทางออกจากวิกฤตการณ์
b. ประกาศถอนร่างกฎหมายส่งผู้ร้ายข้ามแดน
c. ตั้งกรรมการอิสระเพื่อสอบสวนตำรวจที่ใช้กำลังกับผู้ชุมนุม
d. ร่างข้อเสนอแนะต่อรัฐบาลในการแก้ปัญหา
คำตอบที่ถูกต้องคือ a.  เนื่องจาก วันที่ 4 ก.ย. 2562 นางแครี แลม ประกาศถอนร่าง พ.ร.บ.ส่งผู้ร้ายข้ามแดนซึ่งเป็นชนวนให้เกิดการประท้วงรุนแรงในฮ่องกงที่ยืดเยื้อมานานกว่า 1 เดือน พร้อมเสนอมาตรการ 4 ขั้นเพื่อคลี่คลายสถานการณ์ในฮ่องกง ซึ่งมาตรการ 4 ขั้นของนางแลม ได้แก่
- การถอนร่าง พ.ร.บ.ส่งผู้ร้ายข้ามแดน โดยรัฐบาลจะยื่นญัตติถอนร่างกฎหมายนี้ออกจากวาระการพิจารณาทันทีที่มีการประชุมสภานิติบัญญัติ
- สนับสนุนการทำงานของคณะกรรมาธิการอิสระตรวจสอบเรื่องร้องเรียนของตำรวจ และรัฐบาลจะพิจารณาข้อเสนอแนะของคณะกรรมาธิการอย่างจริงจัง
- เธอและเจ้าหน้าที่ระดับสูงของรัฐบาลจะพบปะประชาชนทุกฝ่าย เพื่อแลกเปลี่ยนความคิดเห็นและร่วมกันหาทางออกจากวิกฤตการณ์
- เชิญผู้นำชุมชน นักวิชาการและผู้แทนองค์กรวิชาชีพทุกภาคส่วนมาร่วมกันวิเคราะห์ปัญหาที่ฝังรากลึกในฮ่องกง และร่างข้อเสนอแนะต่อรัฐบาลในการแก้ปัญหานั้น

แต่การประกาศของเธอดูเหมือนจะไม่ได้ช่วยให้สถานการณ์ดีขึ้น เมื่อแกนนำผู้ชุมนุมอย่างโจชัว หว่อง ออกมาตอบโต้ทันควันว่าสิ่งที่นางแลมทำนั้น "น้อยเกินไปและสายเกินไป"

"แครี แลม ประกาศถอน ร่าง พ.ร.บ.ส่งผู้ร้ายข้ามแดนหลังจากที่มีผู้เสียชีวิตไปแล้ว 7 คน และมีผู้ชุมนุมถูกจับกุม 1,200 คน ในจำนวนนี้หลายคนได้รับการปฏิบัติอย่างไม่เป็นธรรมระหว่างถูกคุมตัวที่สถานีตำรวจ" โจชัว หว่อง โพสต์ข้อความในทวิตเตอร์ นายหว่องบอกด้วยว่าประชาชนไม่เชื่อในสิ่งที่นางแลมพูดอีกแล้ว เพราะเจ้าหน้าที่ของรัฐได้ใช้ความรุนแรงกับประชาชนซึ่งชี้ให้เห็นว่านางแลม "ไม่มีความจริงใจ" กับผู้ประท้วง
1.ความรู้พื้นฐานกฏหมาย,26.กฎหมายสิทธิมนุษยชน,92.ข่าวสารทั่วไป สถิติต่างๆ